**2024. január**

**január 1**

*Szent Vincenzo Strambi* (1745–1824) püspök emléknapja, a Collegium Novum (Calasanctium: 1747–1800) diákja volt Rómában.

Rómában, 1630-ban ezen a napon kezdődött meg a tanítás a Tonti bíboros által alapított *Collegium Nazarenum*ban, amely ma is működő intézményünk.

A római, ligúr, nápolyi és toszkán itáliai rendtartományokból ezen a napon született meg 2007-ben az *egységes olasz rendtartomány*.

2013-ban ezen a napon alakult meg az aragón, baszk és andalúziai rendtartományok összeolvadásával az *Emmausz* provincia.

2013-ban ezen a napon alakult meg a *Közép-Amerika-Karibi* provincia.

2013-ban ezen a napon alakult meg a *Közép-afrikai* rendtartomány.

**január 2**

1885-ben Szent Faustino Míguez piarista atya ezen a napon alapította meg a Kalazanciusi Családhoz tartozó, *Hijas de la Divina Pastora* nevű szerzetesrendet, az „Isteni Pásztornő Leányai”-t. Tanítással foglalkoznak, de mint rendalapítójuk is tette, gyógyszerészeti kutatásokat is végeznek.

**január 3**

2007-ben ezen a napon bízta a generálisi kongregáció a *Cseh-Morva Provincia* anyagi és kulturális javainak gondozását a lengyel rendtartományra. 1994-ben *Strážnice* plébániáját kaptuk vissza az olomouci érsektől, akkor egy szlovák és egy lengyel piarista ment oda dolgozni. Jelenleg három lengyel piarista vezeti a plébániát. Egykori rendházunk és iskolánk épületében ma állami idősotthon működik. Iskolánk diákja volt Ján Purkinje, neves biológus. *Boldog Pietro Casani* több levelében megemlékezik erről a városról, emlékét ma templomunk közelében a *Casani-kút* őrzi.

Imanap a „Kifelé haladásban élő Kegyes Iskolákért”.

⌛*Balla János 1992* Vác

**január 5**

Szent *Ján Nepomuk Neumann* püspök emléknapja (1811–1860), Csehországban, Budweisben (ma České Budějovice) volt piarista diák.

**január 6**

1921-ben ezen a napon kapta meg működéséhez az egyházmegyei jóváhagyást az Tiszteletreméltó *Don Antonio Provolo* és *Fortunata Gresner* által alapított szerzetes közösség (*Suore della Compagnia di Maria per l'educazione dei Sordomuti*), amelynek tagjai siketnéma leányok nevelésével foglalkoznak. Ők is a Kalazanciusi Családhoz tartoznak.

🏵Hujbert Menyhért Kalazantínum

**január 7**

1887-ben ezen a napon hagyta jóvá véglegesen XIII. Leó pápa a *spanyol piarista nővérek* (Escolapias) konstitúcióit.

🏵Dósai Attila Nagykanizsa

🏵Nagy Attila Kecskemét

**január 8**

2021-ben ezen a napon indult el a piarista misszió *Guatemalában*.

150 évvel ezelőtt ezen a napon halt meg Nagybecskereken *Martin Ferdinánd* rendtársunk.

**január 10**

1994-ben ezen a napon érkeztek meg az első piarista misszionáriusok *Indiába*, *Cochin* (kocsin) városába.

**január 12**

Boldog *Victoria Valverde González* piarista nővér, vértanú emléknapja.

1963-ban ezen a napon érkeztek meg az első piarista misszionáriusok az afrikai *Szenegálba*, *Oussouye* városába.

**január 13**

1937-ben Martos városában (Spanyolország) szenvedett vértanúságot *Boldog Victoria Valverde González*. 2014-ben avatták boldoggá.

**január 14**

1614-ben ezen a napon egyesült a Kalazancius által létrehozott „Kegyes Iskola” az Isten Anyjáról nevezett szerzetesrenddel (amelyet Leonardi Szent János alapított; Boldog Pietro Casani is ehhez a kongregációhoz tartozott). Kalazanciust megerősítették az iskola vezetésének tisztségében.

1857-ben ezen a napon érkeztek meg az első piarista misszionáriusok *Amerikába:* *Kuba* szigetére.

100 éve ezen a napon halt meg Budapesten *Haáz János* rendtársunk.

**január 15**

1643-ban ezen a napon vonták meg Kalazancius atyánktól a „Minister Generalis” tisztséget.

**január 16**

2017-ben ezen a napon alakult meg a *Brazília-Bolívia rendtartomány*.

**január 17**

⌛*Nemes György 1953* Vác

**január 19**

Ezen a napon emlékeznek meg Rómában a *Szent Pantaleon-templom felszenteléséről*, amelyet 1853-ban Costantino Patrizi bíboros végzett.

**január 21**

1890-ben ezen a napon írta alá XIII. Leó pápa *Pirrotti Pompilius* boldoggá avatási brevéjét.

**január 22**

*Pallotti Szent Vince* (1795–1850), a pallottínus szerzetesrend alapítójának liturgikus emléknapja, a római San Pantaleo iskolánknak volt diákja.

**január 24**

VII. Sándor pápa 1656-ban „*Dudum felicis*” kezdetű brevéjével ezen a napon állította vissza a Kegyes Iskolákat egyszerű fogadalmas szerzetesrenddé.

**január 25**

🏵Nyeste Pál Kecskemét

**január 26**

1890-ben ezen a napon avatta boldoggá XIII. Leó pápa *Pirrotti Pompiliust*.

**január 27**

⌛*Szabó László 1977* Sátoraljaújhely

**január 31**

XV. Gergely pápa 1622-ben a „*Sancti Apostolatus*” kezdetű brevéjével ezen a napon hagyta jóvá rendünk Konstitúcióit.

Ezen a napon adjunk hálát a *piarista hivatásokért*.

A piarista öregdiákok egy csoportja rózsafüzért imádkozik a piarista rendért

minden hónap utolsó hétfőjén 17:30-kor budapesti iskolánk kápolnájában,

*legközelebb tehát január 29-én*. Várják a csatlakozókat a közös imádsághoz.

